Tales from Topographic Oceans

Tales from Topographic Oceans er det sjette studioalbumet fra det engelske progressiv rock-bandet Yes, utgitt i desember 1973 i Europa og i januar 1974 i USA. Det er et konseptalbum basert på fotnotene fra de shastriske skriftene i Paramahansa Yoganandas bok Autobiography of a Yogi. Det er hovedsakelig Jon Anderson og Steve Howe som står for tekstene, som de utarbeidet i løpet av Close to the Edge-turneen. 

Albumet kom på 6.-plass på Billboard 200 i USA, på 1.-plass på UK Albums Chart i Storbritannia og på 8.-plass på VG-lista topp 40 i Norge.

Bakgrunn

Dette er Yes' mest omdiskuterte album, da både kritikere og publikum var meget delte i synspunktene på det. Det virker som de fleste mener det har sine lyspunkter, men er for overdrevent og pompøst. Atter andre mener det er et komplett mesterverk. Til tross for hovedsakelig negative kritikker i pressen, solgte albumet til gull på rekordtid i både Storbritannia og i USA.

Rick Wakeman var av de som ikke likte retningen bandet hadde tatt, og sluttet etter den påfølgende turneen. Han var av den oppfatningen at det var mye god musikk, men alt for mye «dødtid» og musikalske «flisespikkerier». Selv om albumet ble varierende og ofte negativt omtalt, har bandet gjennom årene stadig vekk funnet plass til minst en komposisjon fra dette albumet på sine konserter.

Utgivelsen fra 2003 har en lengde på 83.42 minutter, mot originalutgivelsens 81.15. På originalutgivelsen klippet man ned introen til «The Revealing Science of God», men denne ble lagt inn igjen på 2003-utgivelsen slik at låten nå fremstår i sin hele og fulle lengde.

Sporlister
Konsept og tekster av Jon Anderson og Steve Howe, unntatt hvor annet er nevnt.  Musikken er kreditert Jon Anderson, Steve Howe, Chris Squire, Rick Wakeman og Alan White.

Originalutgivelsen (dobbel-LP)
Side en 
«The Revealing Science of God (Dance of the Dawn)» – 20:25 
Side to 
«The Remembering (High the Memory)» (Tekst av Yes) –  20:38 
Side tre
«The Ancient (Giants Under the Sun)» (Tekst av Anderson/Howe/Squire) –  18:35 
Side fire 
«Ritual (Nous Sommes du Soleil)» – 21:37

CD (dobbel)
CD 1 
«The Revealing Science of God (Dance of the Dawn)» 
«The Remembering (High the Memory)» 
CD 2 
«The Anicient (Giants Under the Sun)» 
«Ritual (Nous Sommes du Soleil)»

CD «Expanded & Remastered» fra 2003 (dobbel) 
CD 1 
«The Revealing Science of God (Dance of the Dawn)» – 22:22 (inkluderer låtens originale intro på ca. 2 minutter) 
«The Remembering (High the Memory)» – 20:38
«The Ancient (Giants Under the Sun)» – 18:35
CD 2 
«Ritual (Nous Sommes du Soleil)» – 21:37
«Dance of the Dawn» (innspilt fra øvelse i studio) – 23:35* 
«Giants Under the Sun» (innspilt fra øvelse i studio) – 17:17* 
*  Tidligere ikke utgitt.

Personell 
Jon Anderson – vokal
Chris Squire – bass, vokal
Steve Howe – gitarer, vokal
Rick Wakeman – keyboard
Alan White – trommer, perkusjon

Ny-utgivelser 
1988 – Atlantic – CD
1994 – Atlantic – CD (Remaster)
2001 – Japansk Limited Edition 
2003 – Rhino – LP & CD (Remaster med bonusspor)

Referanser

Kilder 
 Tales from Topographic Oceans, CD notater fra innercover av Mike Tiano, 2003
 Top Pop Albums 1955-2001, Joel Whitburn, c.2002

Eksterne lenker   
 
 Tekstene fra Tales From Topographic Oceans
 Jon Anderson-intervju i The Guardian om Topographic Oceans

Yes-album
Musikkalbum fra 1973
Konseptalbum
Progressiv rock-album